b'\n_START_ARTICLE_\nPlastikas\n_START_PARAGRAPH_\nPlastikas, plastmas\xc4\x97 (gr. plast\xc4\x93s \xe2\x88\x92 lipdantis) \xe2\x88\x92 polimerin\xc4\x97 med\xc5\xbeiaga, i\xc5\xa1 kurios gaminiai formuojami, kai ji yra plasti\xc5\xa1ka (da\xc5\xbeniausiai 160\xe2\x88\x92250\xc2\xa0\xc2\xb0C temperat\xc5\xabroje)._NEWLINE_Plastiko sud\xc4\x97tyje, be polimero gali b\xc5\xabti ingredient\xc5\xb3. Plastikas turi polimero, i\xc5\xa1 kurio jis sudarytas, pavadinim\xc4\x85, pvz., polietilenas, polistirenas, poliamidas; kai kurie plastikai pavadinim\xc4\x85 yra gav\xc4\x99 pagal b\xc5\xabding\xc4\x85 savyb\xc4\x99 arba ingredient\xc4\x85, pvz., put\xc5\xb3 polistirenas, plastikatas, tekstolitas.\n_START_SECTION_\nPlastik\xc5\xb3 savyb\xc4\x97s\n_START_PARAGRAPH_\nPlastik\xc5\xb3 savyb\xc4\x97s priklauso daugiausia nuo polimero savybi\xc5\xb3 (jos yra labai \xc4\xafvairios), bet jas i\xc5\xa1 dalies galima pakeisti, chemi\xc5\xa1kai modifikuojant polimerus, sudarant j\xc5\xb3 mi\xc5\xa1inius, pridedant u\xc5\xbepild\xc5\xb3, plastifikatori\xc5\xb3 (didina plasti\xc5\xa1kum\xc4\x85), stabilizatori\xc5\xb3 (saugo nuo oksidacijos perdirbant ir l\xc4\x97tina sen\xc4\x97jim\xc4\x85 eksploatuojant), da\xc5\xbe\xc5\xb3, antistatik\xc5\xb3 (neleid\xc5\xbeia \xc4\xafsielektrinti), antipiren\xc5\xb3 (suma\xc5\xbeina degum\xc4\x85)._NEWLINE_Polimeras modifikuojamas, sintez\xc4\x97s metu pridedant nedidel\xc4\xaf kiek\xc4\xaf kito monomero, apdorojant jau susintetint\xc4\x85 polimer\xc4\x85 reagentais, kurie pakei\xc4\x8dia jo makromolekuli\xc5\xb3 sandar\xc4\x85, arba \xc4\xafdedant aktyvi\xc5\xb3 pried\xc5\xb3, kurie plastiko perdirbimo metu reaguoja su polimeru._NEWLINE_Dauguma plastik\xc5\xb3 (aminoplastikai, fenolio plastikai ir dar kai kurie) b\xc5\xabna tik su u\xc5\xbepildais. U\xc5\xbepildai, ypa\xc4\x8d pluo\xc5\xa1tiniai (stiklo, angli\xc5\xb3 pluo\xc5\xa1tas), padidina plastiko stiprum\xc4\x85, mineraliniai \xe2\x88\x92 atsparum\xc4\x85 kaitrai, kietum\xc4\x85._NEWLINE_Da\xc5\xbenai plastikas su u\xc5\xbepildu turi specifin\xc4\xaf pavadinim\xc4\x85, pvz., asbestiniai plastikai, stiklaplastis, getinaksas (u\xc5\xbepildas \xe2\x88\x92 popierius), tekstolitas (u\xc5\xbepildas \xe2\x88\x92 audeklas), medienos plastikai._NEWLINE_Sluoksniuot\xc5\xb3j\xc5\xb3 plastik\xc5\xb3 u\xc5\xbepildas (pvz., popieriaus lak\xc5\xa1tai) n\xc4\x97ra tolygiai pasiskirst\xc4\x99 po vis\xc4\x85 plastik\xc5\xb3 t\xc5\xabr\xc4\xaf, tod\xc4\x97l \xc5\xa1ie plastikai yra anizotropi\xc5\xa1ki._NEWLINE_Paprastai plastikai nelaid\xc5\xabs elektrai, blogi \xc5\xa1ilumos laidininkai, chemi\xc5\xa1kai atspar\xc5\xabs, nekenksmingi sveikatai._NEWLINE_Da\xc5\xbeniausiai vartojam\xc5\xb3 termoplastik\xc5\xb3 mink\xc5\xa1t\xc4\x97jimo temperat\xc5\xabra yra <130\xc2\xa0\xc2\xb0C. Kai kurie plastikai (fenilonas, silicio organiniai polimerai) atspar\xc5\xabs iki 400\xe2\x88\x92500\xc2\xa0\xc2\xb0C. Tankis 830\xe2\x88\x922200 kg/m\xc2\xb3, akyt\xc5\xb3j\xc5\xb3 plastik\xc5\xb3 10\xe2\x88\x92800 kg/m\xc2\xb3._NEWLINE_Plastikas turi ir savit\xc5\xb3 savybi\xc5\xb3: fluoroplastas\xe2\x88\x924 chemi\xc5\xa1kai inerti\xc5\xa1kas (iki 327\xc2\xa0\xc2\xb0C neveikia r\xc5\xabg\xc5\xa1tys, \xc5\xa1armai, tirpikliai, naftos produktai), labai geras dielektrikas, poliuretanas ir poliamidai labai atspar\xc5\xabs dilimui, polikarbonatas ir orientuoti stiklaplas\xc4\x8diai labai atspar\xc5\xabs sm\xc5\xabgiams (sm\xc5\xabginis t\xc4\x85sumas >120 kJ/m\xc2\xb2), orientuoti armuoti angli\xc5\xb3 ir boro pluo\xc5\xa1tu plastikai stipr\xc5\xabs (stiprumas tempiant 1500\xe2\x88\x922240 MPa) ir stand\xc5\xabs (tamprumo modulis iki 252 000 MPa).\n_START_SECTION_\nPlastiko vartojimas\n_START_PARAGRAPH_\nPlastikas pla\xc4\x8diai vartojamas d\xc4\x97l \xc5\xbealiavos pigumo, ger\xc5\xb3 savybi\xc5\xb3 ir ypa\xc4\x8d d\xc4\x97l paprasto gamini\xc5\xb3 formavimo, kuris nepriklauso nuo formos sud\xc4\x97tingumo ir trunka 0,2\xe2\x88\x925 min. Be to, perdirbim\xc4\x85 lengva visi\xc5\xa1kai automatizuoti, gaminio papildomai apdirbti nereikia (plastiko formavimas yra na\xc5\xa1us ir pigus). Plastiko i\xc5\xa1vaizda, savyb\xc4\x97s ir perdirbimo ypatumai leid\xc5\xbeia kurti \xc4\xafvairios formos ir apdailos gaminius. Ekonomi\xc5\xa1ka plastikais pakeisti metalus automobili\xc5\xb3, prietais\xc5\xb3, aviacijos ir kitose pramon\xc4\x97s \xc5\xa1akose. Akytieji plastikai gerai izoliuoja \xc5\xa1ilum\xc4\x85 ir gars\xc4\x85. I\xc5\xa1 kai kuri\xc5\xb3 plastik\xc5\xb3 gaminami organ\xc5\xb3 protezai, chirurginiai si\xc5\xablai ir klijai.\n_START_SECTION_\nPlastiko poveikis \xc5\xbemogui ir aplinkai\n_START_PARAGRAPH_\nAtsi\xc5\xbevelgiant, sveikatos problem\xc5\xb3 gausa ir \xc4\xafvairov\xc4\x97 priklauso nuo plastiko tipo, kiek ir kaip greitai organizmas pasisavina kenksmingas med\xc5\xbeiagas. Kai kurie plastikai sveikatai problem\xc5\xb3 nesukelia. Bet keli plastikai gali tur\xc4\x97ti toksini\xc5\xb3 med\xc5\xbeiag\xc5\xb3, kurios pama\xc5\xbeu kaupiasi organizme riebalinguose audiniuose. Bisfenolis matuojamas ir aptinkamas seil\xc4\x97se arba moters piene.  Dar negimus k\xc5\xabdikiai beveik visi turi bisfenolio\xc2\xa0\xe2\x80\x93 sako JAV tyrimai. Vaikams augant, kenksmingos med\xc5\xbeiagos i\xc5\xa1silaiko, su metais kaupiasi._NEWLINE_V\xc4\x97\xc5\xbeiniai susirgimai yra vis tiriami. Med\xc5\xbeiagos, kurios skatina v\xc4\x97\xc5\xbeini\xc5\xb3 l\xc4\x85steli\xc5\xb3 augim\xc4\x85 vis da\xc5\xbeniau randamos aplinkoje ir organizme._NEWLINE_Pats bisfenolis nenaudojamas. Ji buvo atrastas medicinos tyrimuose. Pirminiai tyrimai nustat\xc4\x97, kad bisfenolis yra stiprus sintetinis estrogenas\xc2\xa0\xe2\x80\x93 estrogeno receptorius stimuliuojanti med\xc5\xbeiaga. Nutarus, kad bisfenolis netur\xc4\xafs naudos kaip vaistas, po kiek laiko atrasta, kad jis labai reikalingas plastiko mink\xc5\xa1tiklis._NEWLINE_Pranc\xc5\xabzijos mokslininkai neseniai nustat\xc4\x97, kad plastikini\xc5\xb3 maisto pakuo\xc4\x8di\xc5\xb3 sud\xc4\x97tyje esantis polimeras bisfenolis neigiamai veikia \xc5\xbearnyno veikl\xc4\x85. Europos komisija u\xc5\xbedraud\xc4\x97 buteliuk\xc5\xb3, skirt\xc5\xb3 vaik\xc5\xb3 mitybai su bisfenoliu. Europos Komisija sunerimo, nes bisfenolis, gali sukelti rimtas k\xc5\xabdiki\xc5\xb3 imunin\xc4\x97s sistemos problemas. \xc5\xa0i\xc4\x85 med\xc5\xbeiag\xc4\x85 k\xc5\xabdikiams skirtiems produktams draud\xc5\xbeiama naudoti nuo 2011 met\xc5\xb3._NEWLINE_Nors tyrimai bisfenolio toksines savybes atrado jau seniai, plastiko gamintojai savaranki\xc5\xa1kai neatsisak\xc4\x97 nustoti gamybos. Nesutikus, kad kiti ai\xc5\xa1kina kas tinkama gaminti, o kas ne, viena plastiko korporacija sugalvojo rezultatus pakreipt savo naudai. Buvo nustatyta, kad tyrimai nebuvo viena\xc5\xa1ali\xc5\xa1ki. JAV Maisto Saugumo Administracija pripa\xc5\xbeino etikos konfliktus ir prad\xc4\x97jo naujus tyrimus u\xc5\xbetikrinant, kad proceso \xc4\xaftakoti bus negalima. JAV iki \xc5\xa1iol vengia federaliniu lygiu itakoti bisfenolio gamyba, nors Kanada 2010-tais metais sutiko su mokslininkais ir nurod\xc4\x97 reguliuoti bisfenolio kiekius buities produktuose._NEWLINE_Ne visos plastikin\xc4\x97s pakuot\xc4\x97s yra nuodingos. Bisfenolio tipo plastikas yra \xc5\xbeenklinamas \xc4\xafvairiai. JAV jis lengvai atskiriamas, nes kiekvienas plastikinis produktas, nuo maisto, vandens, ir kiti talpos indai turi \xc5\xbeenklus. Produktuose su numeriu 3 arba 7 randama BPA. Jie nurodo koks plastikas naudojamas. Bet konservuotas dar\xc5\xbeoves kaip \xc5\xbeirniai ir kitoks maistas bei geriami produktai aliuminiuose induose ne\xc5\xbeymimi. Tai daroma nevengiant tyrim\xc5\xb3 rezultat\xc5\xb3, kad metalas dengtas bisfenoliu i\xc5\xa1skiria kenksmingas med\xc5\xbeiagas konservuotame maiste bei geriamuose produktuose._NEWLINE_Vaikams ir k\xc5\xabdikiams skirt\xc5\xb3 \xc5\xbeaisl\xc5\xb3 gamyboje naudojamas ftalatas pasaulyje yra \xc5\xbeinomas, kaip labai kenksminga med\xc5\xbeiaga. Ji sveikat\xc4\x85 veikia skirtingai\xc2\xa0\xe2\x80\x93 skatina apsigimimus, auglius ir kitas problemas. ES ftalatai vaik\xc5\xb3 \xc5\xbeaisl\xc5\xb3 gamyboje yra u\xc5\xbedrausti, nors JAV tokie produktai vis dar leid\xc5\xbeiami._NEWLINE_Naftos produktai ir \xe2\x80\x9enaftos\xe2\x80\x9c plastikai i\xc5\xa1lieka gamtoje t\xc5\xabkstan\xc4\x8dius met\xc5\xb3. Nors plastikai veikiami saul\xc4\x97s \xc5\xa1viesos, bei oro, pavirsta ma\xc5\xbeesn\xc4\x97mis dalimis. Priklausomai, tai gali i\xc5\xa1skirti chemines med\xc5\xbeiagas. Nauji \xc4\xafstatymai siekia u\xc5\xbedrausti arba kiek galima suma\xc5\xbeinti bisfenolio gaminius. Kenksmingos plastiko atliekos patekusios \xc4\xaf gruntinius vandenis, sukelia ilgalaik\xc4\x99 gr\xc4\x97sm\xc4\x99 ekologijai._NEWLINE_Plastiko tar\xc5\xa1a ir poveikis stipriai jau\xc4\x8diamas ne tik \xc5\xbemogaus sveikatai, bet ir gyv\xc5\xabnijos pasauliui. Kasmet per 100 000 pauk\xc5\xa1\xc4\x8di\xc5\xb3, bangini\xc5\xb3, ruoni\xc5\xb3 ir j\xc5\xabros v\xc4\x97\xc5\xbeli\xc5\xb3 u\xc5\xbed\xc5\xabsta, nes prekybos centruose naudojami plastikiniai mai\xc5\xa1eliai, bei mil\xc5\xbeini\xc5\xa1ko kito plastiko kiekiai atsiduria vandenyne. Dar \xc5\xa1imtai t\xc5\xabkstan\xc4\x8di\xc5\xb3 j\xc5\xabros gyv\xc5\xabn\xc5\xb3 apsinuodija ir apnuodija kitus vandens gyvius valgant plastiko liekanas, kurios vandenyje tampa vis ma\xc5\xbeesniais gabal\xc4\x97liais ir supainiojami su maistingais organizmais.'